CELEX: 42012Y0908(01)
Language: sl
Date: 2012-09-08 00:00:00
Title: Upravni sporazum s Svetom Evrope o uporabi evropskega emblema s strani tretjih oseb

8.9.2012   
            
            
               SL
            
            
               Uradni list Evropske unije
            
            
               C 271/5
            
         Upravni sporazum s Svetom Evrope o uporabi evropskega emblema s strani tretjih oseb
   2012/C 271/04
   1.   Splošno načelo
   
   Vsaka fizična ali pravna oseba („uporabnik“) lahko uporabi evropski emblem ali katerega koli izmed njegovih elementov pod naslednjimi pogoji uporabe.
   2.   Pogoji uporabe
   
   Uporaba evropskega emblema in/ali katerega koli izmed njegovih elementov je dovoljena, ne glede na to, ali je uporaba nepridobitne ali komercialne narave, razen če:
   
               (a)
            
            
               uporaba ustvarja nepravilen vtis ali domnevo, da obstaja povezava med uporabnikom in katero od institucij, organov, uradov, agencij in teles Evropske unije ali Sveta Evrope;
            
         
               (b)
            
            
               uporaba napeljuje javnost k napačni domnevi, da ima uporabnik podporo, sponzorstvo, dovoljenje ali soglasje katere koli institucije, organa, urada, agencije in telesa Evropske unije ali Sveta Evrope;
            
         
               (c)
            
            
               je uporaba povezana s katerim koli ciljem ali dejavnostjo, ki niso združljivi s cilji in načeli Evropske unije ali Sveta Evrope oziroma so kakor koli nezakoniti.
            
         3.   Blagovne znamke in povezana vprašanja
   
   Uporaba evropskega emblema v skladu s pogoji iz prejšnje točke ne pomeni soglasja za registracijo emblema ali njegove imitacije kot blagovne znamke niti katere koli druge pravice intelektualne lastnine. Evropska komisija in Svet Evrope bosta še naprej v skladu z veljavnimi pravnimi določbami nadzirala vloge za registracijo evropskega emblema ali njegovega dela kot (dela) pravic intelektualne lastnine.
   4.   Pravna odgovornost
   
   Vsak uporabnik, ki namerava uporabiti evropski emblem ali njegove elemente, lahko to stori na lastno pravno odgovornost. Uporabniki bodo v skladu s predpisi držav članic ali tretjih držav, za katere se uporabljajo, odgovorni za zlorabo in morebitno škodo, nastalo zaradi take uporabe.
   5.   Pravica do pregona kakršne koli zlorabe
   
   Komisija si pridržuje pravico, da na lastno pobudo ali na zahtevo Sveta Evrope:
   
               —
            
            
               kakršno koli uporabo, ki ni v skladu s tukaj navedenimi pogoji ali
            
         
               —
            
            
               kakršno koli uporabo, za katero Komisija ali Svet Evrope menita, da gre za zlorabo, preganja pred sodišči držav članic ali tretjih držav.